Rochesterin tuomiokirkko

Rochesterin tuomiokirkko () on Rochesterissa Kentissä sijaitseva normanniaikainen kirkko, joka on Englannin toiseksi vanhin piispanistuin.

Canterburyn arkkipiispa vihki tuomiokirkon käyttöön vuonna 1130, mutta se vaurioitui jo 1137 tulipalossa, joka tuhosi melkein koko kaupungin. Juhana Maattoman joukot pitivät kirkkoa tukikohtanaan taistelussa kapinoivia paroneita vastaan vuonna 1215. Vuonna 1642 Oliver Cromwellin joukot vaurioittivat kirkkoa. Vuonna 1842 George Gilbert Scott suunnitteli merkittäviä korjaus- ja muutostöitä, ja 1904 nykyinen torni ja sen huippu vihittiin käyttöön.

Katedraaliin on haudattu ensimmäinen Yorkin piispa Paulinus Yorkilainen sekä Rochesterin piispat Walter de Merton ja John Sheppey.

Lähteet

Aiheesta muualla
Katedraalin sivusto

Englannin katedraalit
Grade I -luokan rakennukset Kentin kreivikunnassa
Kentin kreivikunnan kirkot
Kentin historia
Kivikirkot
Rochester